《和张秘监阁老献岁过蒋大拾遗因呈两省诸公并见示》
唐代·权德舆

二贤同载笔，久次入新年。焚草淹轻秩，藏书厌旧编。

竹风晴翠动，松雪瑞光鲜。庆赐行春令，从兹伫九迁。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。